દૂધમંડળીના અન્ય અગ્રણી પાણી માટેની લડત સાથે જોડાયેલા આમભઠા ગામના રૂપસિંહ ગામીત કહે છે,”આ વિસ્તારમાં સરકારે માત્ર પાણીની સુવિધા પૂરી પાડવાની જરૂર છે. અહીંના લોકો મહેનતુ છે અને ખેતી અને પશુપાલનથી જ સમગ્ર વિસ્તારનો વિકાસ થઈ શકે તેમ છે. આમભઠામાંથી જ દર મહિને પંદરેક લાખનું દૂધ ડેરીઓમાં જાય છે. પાણીની સમસ્યા હોવા છતાં જો આટલું થઈ શકે તો પાણીની સમસ્યાનું નિરાકરણ લાવી દેવાય તો ઘણું થઈ શકે. જોકે સરકારને ઔદ્યોગિક વિકાસમાં વધુ રસ હોવાનું લાગી રહ્યું છે. ”